open-index/open-wikipedia-markdown huggingface dataset:
ארמיית עבר המיסיסיפי

**ארמיית עבר המיסיסיפי** (באנגלית: **Army of the Trans-Mississippi**) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

## היסטוריה
הארמייה הוקמה ב-28 בספטמבר 1862 ובמקור מנתה 50,000 חיילים. כמפקד הראשון מונה תיאופילוס הולמס. הארמייה נועדה לפעול באזור שממערב למיסיסיפי (ומכאן שמה). היא לחמה בקרבות רבים, אשר הבולטים שבהם הם מערכת ניו מקסיקו, מערכת הנהר האדום ומערכת מיזורי. בין 12 ל-13 במאי 1865 לחמו חיילי הארמייה בקרב חוות פלמיטו , אשר היה הקרב האחרון במלחמת האזרחים. ב-26 במאי נכנע מפקדה האחרון של הארמייה אדמונד קירבי סמית', אם כי בשלב זה מרבית חייליו כבר ערקו. הארמייה הייתה הארמייה האחרונה של הקונפדרציה שהמשיכה לפעול. היחידה האחרונה של הקונפדרציה שנכנעה הייתה רגימנט רובאי הצ'ירוקי הרכובים הראשון .

## קישורים חיצוניים
* פירוט סדר הכוחות של הארמייה 
עבר המיסיסיפי
ארמיית העמק

**ארמיית העמק** (באנגלית: **Army of the Valley**) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

## היסטוריה
במהלך המצור על פיטסבורג, שאף מפקד כוחות הקונפדרציה רוברט אי לי להקל מעט את המצור באמצעות הסטת חלק מכוחות האיחוד שצרו על העיר. כמו כן הוא היה מודאג מאוד מהתקדמותם המהירה של כוחות האיחוד במערכת עמק השננדואה - אשר היווה מקור אספקה חשוב עבורו. הוא הגה תוכנית נועזת לפתור את שתי הבעיות בו זמנית. ב-12 ביוני 1864 הוא הפריש מכוחותיו את הקורפוס ה-2 ושינה את שמו ל"ארמיית העמק". הוא מינה את ג'ובל ארלי כמפקד הארמייה. מטרתו של ארלי הייתה לחצות את עמק השננדואה, ואז לעבור את נהר הפוטומוק אל מרילנד ולאיים על בולטימור או וושינגטון די סי.

עם זאת, תקוותם של לי וארלי לחצות את עמק השננדואה במהירות לא התממשה כאשר גנרל האיחוד דייוויד האנטר זיהה את התנועה ומיהר לשלוח כוחות לעמק לקדם את פניו של ארלי. בעמק השננדואה, פגשו יחידות ארמיית העמק יחידות נוספות בפיקודו של ג'ון ברקינרידג', והללו הסתפחו אל ארמיית העמק. הארמייה הצליחה להתקדם צפונה וניצחה את כוחות האיחוד בקרב מונוקאצ'י. ב-11 ביולי פלשה הארמייה לשטחי מדינות האיחוד, ובמשך יומיים איימה על וושינגטון לפני שנאלצה לסגת. ב-24 ביולי היא חזרה לעמק השננדואה, וזכתה בניצחון נוסף בקרב קרנסטאון השני. ארלי שלח יחידות פרשים בפיקודו של ג'ון מקאוסלנד, אשר הציתו חלקים ניכרים מהעיר צ'מברסבורג כנקמה על שריפת המכון הצבאי של וירג'יניה בידי כוחות הצפון.

בסוף יולי, נשיא ארצות הברית אברהם לינקולן, נפגש עם מפקד צבאו יוליסס גרנט כדי לדון בהשמדת ארמיית העמק. האנטר הודח מהפיקוד ובמקומו הובא לזירה פיליפ שרידן. לאחר סדרת קרבות קשים, נאלצה ארמיית העמק לסגת דרומה וכעת לא היוותה איום משמעותי על האיחוד. הארמייה התדלדלה בהדרגה, ורבים מאנשיה נהרגו או ערקו. ב-27 בפברואר 1865 פתח שרידן במתקפה אחרונה כנגד ארמיית העמק ליד וינסבורו. 1,500 מחיילי הארמייה נפלו בשבי, והשאר נפוצו לכל רוח. ארלי הצליח להימלט, אולם לי פיטר אותו מהשירות.

## קישורים חיצוניים
* ארמיית העמק באתר אנציקלופדיית וירג'יניה

עמק
הארמייה הצפון-מערבית (הקונפדרציה)

**הארמייה הצפון-מערבית** (באנגלית: **Army of the Northwest**) הייתה ארמייה של צבא הקונפדרציה אשר נטלה חלק במלחמת האזרחים האמריקנית.

## היסטוריה
הארמייה הוקמה ב-8 ביוני 1861 במטרה לאחד את כל יחידות הקונפדרציה בצפון-מערב וירג'יניה. המפקד הראשון של הארמייה היה רוברט סלדן גרנט. ב-11 ביולי הובסה הארמייה בידי כוחות צבא האיחוד במהלך קרב הר ריץ', ויומיים לאחר מכן הובסה שוב בקרב קוריק'ס פורד אשר במהלכו גרנט נהרג. הנרי ר. ג'קסון תפס את הפיקוד על הארמייה, אולם ב-20 ביולי הוא הוחלף בתפקידו בידי ויליאם לורינג. לורינג פיקד על הארמייה עד נובמבר של אותה שנה, ואז הוחלף בידי אדוארד ג'ונסון. הארמייה פורקה באופן רשמי ב-9 בפברואר 1862, אולם יחידה קטנה שפעלה בצפון עמק השננדואה תחת פיקודו של ג'ונסון, עדיין נודעה בכינוי "הארמייה הצפון-מערבית", עד קרב מחנה אלגהני. מאז קרב זה נודעה היחידה בכינוי "ארמיית אלגהני".

## מפקדים
* רוברט סלדן גרנט (8 ביוני 1861 – 13 ביולי 1861)
* הנרי ר. ג'קסון (13 ביולי 1861 – 20 ביולי 1861)
* ויליאם לורינג (20 ביולי 1861 – נובמבר 1861)
* אדוארד ג'ונסון (נובמבר 1861 – 2 בפברואר 1862)

## קישורים חיצוניים
* הארמייה הצפון-מערבית באתר המוקדש למלחמת האזרחים האמריקנית

צפון-מערבית
יחסי אלבניה–מרוקו

**יחסי אלבניה–מרוקו** הם היחסים הדיפלומטיים הרשמיים שבין **[[אלבניה|רפובליקת אלבניה]]** לבין **[[מרוקו|ממלכת מרוקו]]**.

## היסטוריה
היחסים הדיפלומטיים הרשמיים שבין רפובליקת אלבניה לבין ממלכת מרוקו כוננו ב-11 בפברואר 1962. אלבניה מנהלת את האינטרסים שלה במרוקו באמצעות השגרירות שהיא מחזיקה במדריד, מן הצד שני, מרוקו מנהלת את האינטרסים שלה באלבניה באמצעות השגרירות שהיא מחזיקה ברומא. אלבניה בעבר הכירה דה פקטו בסהרה המערבית אך בינואר 2005 ביטלה את הכרתה זו ועברה לצד המרוקאי.

מאז כוננו המדינות את היחסים ביניהן, שני הצדדים משתפים פעולה, בעיקר בתחום הסחר. היחסים בין שתי המדינות בתחום המשפטי הם יחסים שבירים. שר החוץ האלבני ביקר במרוקו ב-5 באוקטובר 2015. הביקור האחרון מהצד המרוקאי בטירנה התנהל ב-19 באפריל 2010, זה היה ביקור של שרת החוץ לטיפה אח'ארבאח.

הסחר שבין מרוקו לאלבניה הוא צנוע. מרוקו מייצאת לאלבניה בעיקר דגים וביגוד. אלבניה מייצאת למרוקו בעיקר צמחי מרפא וחלקי חילוף לרכב.

## נציגויות דיפלומטיות
* אלבניה אינה מיוצגת במרוקו, הן בדרג השגרירות והן בדרג הקונסולרי. אלבניה האמינה את שגרירותה שבמדריד, בירת ספרד הסמוכה, על מרוקו.
* מרוקו אינה מיוצגת באלבניה בדרג השגרירות. מרוקו מיוצגת באלבניה בדרג הקונסולרי באמצעות קונסוליה רשמית שהיא מחזיקה בטירנה, בירת המדינה. מרוקו האמינה את שגרירותה שברומא, בירת איטליה, על אלבניה.

## קישורים חיצוניים
* RELATIONS BETWEEN ALBANIA AND MOROCCO, אתר משרד החוץ של אלבניה

## הערות שוליים

קטגוריה:ערכים ללא קטגוריות פיזיות - יחסי חוץ
סינוזאורוס

[ממוזער|סינוזאורוס טורף [יונאנוזאורוס]]
**סינוזאורוס** (שם מדעי: *Sinosaurus*; פירוש השם: "לטאה סינית") הוא סוג של דינוזאור טורף ממשפחת הדילופוזאוריים שחי בתקופת היורה במזרח אסיה. הוא תואר ב-1940 בידי החוקר יאנג ג'ונגג'יין , שמכונה "אבי הפלאונטולוגיה הסינית של חולייתנים" על פי ממצאים מתצורת לופנג  שבמחוז יונאן, בסין. בסוג נכללו 2 מינים: *Sinosaurus triassicus* ו-*Sinosaurus sinensis*.

הסינוזאורוס היה קרובו של הדילופוזאורוס ושל הקריאולופוזאורוס ומראשוני התרופודים הגדולים. הוא חי לפני 201 עד 196 מיליון שנה באזור סין של ימינו. מהדגימות שנמצאו משוער שהגיע לאורך 5.6 מטרים כך שהיה טורף-על באזור. היו לו לסתות ארוכות מלאות בשורות שיניים מחודדות ועל ראשו בלטה "קסדה" רחבה. בין השיניים ישנו מרווח קטן שייתכן ועזר לפעור את הפה וליצור עוצמת נשיכה רבה מאוד וכן לבלוע הרבה בשר בנגיסה אחת.

דינוזאור זה ניזון מטרף כמו פרוזאורופודים שהיו נפוצים באסיה, כמו הג'ינגשאנוזאורוס, הלופנגוזאורוס והיונאנוזאורוס (*Yunnanosaurus*) לצד דמויי יונקים, דמויי תנינאים ודינוזאורים קטנים נוספים.

## קישורים חיצוניים

קטגוריה:דילופוזאוריים
קטגוריה:דינוזאורים שחיו ביורה תחתון באסיה
קטגוריה:טקסונים שתוארו בידי יאנג ג'ונגג'יין
קטגוריה:מאובני טקסונים שתוארו ב-1940
דונקיליטי

**דונקיליטי** (בהונגרית: **Dunakiliti**) הוא כפר במחוז גיור-מושון-שופרון, שבצפון-מערב הונגריה.

## יהודי דונקיליטי
בדונקריליטי חיו יהודים בתקופות זמן שונות. בשנת 1869 היו שלושת היהודים בכפר חלק מקהילת ראיקה.

## קישורים חיצוניים

*  

## הערות שוליים

קטגוריה:הונגריה: כפרים
וישמייז'יצה

**וישמייז'יצה** (בפולנית: **Wyśmierzyce**) היא עיר במחוז ביאלובז'גי, במזוביה שבפולין, עם 884 תושבים (2004). עד 2018 הייתה זו העיר הקטנה ביותר בפולין.

וישמייז'יצה שוכנת לאורך הכביש המדינתי 48, מימין לגדה הדרומית של נהר הפיליצה. מבחינה היסטורית וישמייז'יצה שייכת למחוז פולין קטן, וממוקמת בגבול עם מזוביה. מעת הקמתה ועד שנת 1795 הייתה העיר שייכת למחוז סנדומייז' בפולין קטן. שטח העיירה הוא כ-16.84 קילומטרים רבועים.

## היסטוריה
עד סוף המאה ה-17 נכתב שמה של העיירה *Wyszemierzyce* (וגם *Vyszemierzice* או *Wyssemierzyce*). השם בא מהשם הפרטי לזכר, Wyszemir. וישמייז'יצה זכתה בזכויות מגדבורג ב-12 בדצמבר 1338, וכמו מקומות רבים אחרים בצפון פולין קטן, נשללו ממנה זכויות אלה אחרי מרד ינואר (1869) על ידי ממשלת פולין הקונגרסאית שהייתה בשליטת הצאר. בשנת 1378 החלה לפעול בווישמייז'יצה הקהילה הקתולית הראשונה, ובשנת 1657 נהרסה העיר על ידי צבאו של הנסיך הטרנסילוואני ג'רג' ראקוצי השני, במהלך הפלישה השוודית לפולין. לאחר חלוקת פולין השתייכה תחילה וישמייז'יצה לגליציה המערבית תחת שלטון האימפריה האוסטרו-הונגרית, בשנת 1815 שוב הפכה וישמייז'יצה לחלק מפולין הקונגרסאית שבשליטת הצאר, ומשנת 1844 הייתה חלק מגוברנטוריית ראדום. העיירה השיבה לעצמה את זכויות העיר בשנת 1922, עת השתייכה למחוז קיילצה בתקופת הרפובליקה הפולנית השנייה.

בין 1973 ל-2017 הייתה וישמייז'יצה העיר הקטנה ביותר בפולין. ב-1 בינואר 2018 קיבלה העיר וישליצה, עם אוכלוסייה של 503 תושבים (נכון לשנת 2016), זכויות עיר.

### יהודים

בין מלחמות העולם התגוררו בווישמייז'יצה כ-100 יהודים - כ-7% מאוכלוסיית העיר. הם הקימו והחזיקו אגודה ציונית פעילה. במלחמת העולם השנייה הגיעו לווישמייז'יצה מאות פליטים יהודים. בתחילת 1942 הוקם בעיר גטו. תושביו סבלו רעב. ביולי 1942 גורשו יהודי וישמייז'יצה וכן הפליטים לגטו ביאלובז'גי וגורלם היה כגורל יהודי עיר זו.

## קישורים חיצוניים

* הדף הרשמי של העיר
* היסטוריה של וישמייז'יצה
* 
* הקהילה היהודית בווישמייז'יצה, בשטעטל הווירטואלי

## הערות שוליים

קטגוריה:מזוביה: ערים
קטגוריה:יהדות פולין
Yesterday Once More

**Yesterday Once More** (בעברית: **אתמול שוב**), שנכתב על ידי ריצ'רד קרפנטר וג'ון בטיס, היה להיט משנת 1973 של הקרפנטרז מאלבומם "Now & Then". בגרסת האלבום משולבת בשיר מחרוזת של שירים משנות ה-60 של המאה ה-20, המושמעת בתוכנית רדיו של שירים ישנים. היצירה תופסת את כל צד ב' של האלבום.

הסינגל הגיע למקום השני במצעד בילבורד הוט 100, כשבמקום הראשון היה השיר "Bad, Bad Leroy Brown" של ג'ים קרוצ'י. השיר הגיע למקום ראשון במצעד easy listening, והיה הלהיט השמיני שהגיע למקום הראשון במצעד זה. זה היה התקליט הנמכר ביותר של הקרפנטרס ברחבי העולם. הסינגל הגיע למקום השני במצעד בממלכה המאוחדת.

## משתתפים
* קארן קרפנטר – שירה וקולות רקע, תופים
* ריצ'רד קרפנטר – קולות רקע, פסנתר, פסנתר חשמלי, אורגן האמונד, תזמור
* ג'ו אוסבורן – גיטרה בס
* טוני פלוסו – גיטרה חשמלית
* ארל דאמלר – קרן אנגלית
* ללא קרדיט – תוף מרים

## גרסאות כיסוי
* Redd Kross, להקת הרוק/פאנק מהות'ורן שבקליפורניה, הקליטה גרסת כיסוי של השיר ב-1994, לאלבום מחווה לקרפנטרז בשם "If I Were a Carpenter". גרסה זו יצאה כסינגל יחד עם גרסת כיסוי לשיר "Superstar" של להקת סוניק יות'.
* להקת The Spinners הקליטה את השיר בשילוב השיר "Nothing Remains the Same" בשנת 1981. הסינגל הגיע למקום ה-52 במצעד בילבורד הוט 100, ולמקום ה-45 במצעד Adult Contemporary.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי ג'ון בטיס
קטגוריה:שירים על נוסטלגיה
קטגוריה:שירים על רדיו
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת A&M רקורדס
דונרמטה

**דונרמטה** (בהונגרית: **Dunaremete**) הוא כפר במחוז גיור-מושון-שופרון, שבצפון-מערב הונגריה.

בדונרמטה חיו ארבעה יהודים בשנת 1840 ושני יהודים בשנת 1880.

## קישורים חיצוניים

*  

## הערות שוליים

קטגוריה:הונגריה: כפרים
פסגת קלארקסון

**פסגת קלארקסון** (באנגלית: **Clarkson Peak**) היא פסגה חרוטית בולטת ברכס הולנד, בחוף שקלטון, בשטח חסות רוס, שבאנטארקטיקה. 

ההר הוא חלק מהשלוחה ההררית המתמשכת מערבה מהר מילר. 

ההר ממוקם בראשו של קרחון רוב. 

גובהו של ההר 2,825 מטרים מעל פני הים.

## היסטוריה
### גילוי ומיפוי הפסגה

הפסגה התגלתה בינואר 1958 על ידי המחלקה הדרומית (הניו זילנדית) של המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

### מקור השם

שמה של הפסגה ניתן לה על ידי המחלקה הניו זילנדית.

הפסגה נקראת על שמו של ט. ר. קלארקסון (T.R. Clarkson), חבר ועדת ים רוס (Ross Sea Committee).

## קישורים חיצוניים

* פסגת קלארקסון באתר הסקר הגאולוגי של ארצות הברית
* פסגת קלארקסון באתר הגאזט האנטארקטי של ממשלת ניו זילנד
* פסגת קלארקסון באתר הגאזט האנטארקטי של ממשלת אוסטרליה
* פסגת קלארקסון באתר הגאזט האנטארקטי המשווה SCAR של ממשלת אוסטרליה
* תרשים הנוף הנשקף מפסגת קלארקסון באתר peakvisor
* נתוני שקיעה /זריחה שמש/ירח עדכניים עבור פסגת קלארקסון
* מזג אוויר נוכחי מעודכן בפסגת קלארקסון
** תחזית מזג אוויר עדכנית ארוכת טווח עבור פסגת קלארקסון
** נתוני מזג אוויר היסטוריים עבור פסגת קלארקסון

## הערות שוליים

קלארקסון
קלארקסון
אין בתולות בקריות

**אין בתולות בקריות** הוא סרט דרמה ישראלי שיצא בשנת 2018, ונכתב ובוים על ידי קרן בר רפאל.
הסרט עוקב אחר נערה מרדנית שחיה בקריית ים עם אמה ומתאהבת בעיתונאי תל אביבי שמגיע לעיר על מנת לגלות בתולת ים.

## תקציר עלילה
לנה (ג'וי ריגר) היא נערה מרדנית שחיה בקריית ים עם אימה (יבגניה דודינה). בעקבות השעמום והיעדר העניין בעיר, לנה נהפכת למתוסכלת ורוצה לעבור לתל אביב, אך היא נאלצת להישאר בעיר בשביל לשמור על בת דודתה היתומה (מנואל אלקסלסי ורדי), בהוראת אמה של לנה שמנהלת בית קפה לא מוצלח על החוף. במקביל, מתחילות לרוץ בעיר שמועות על בתולת ים שנצפתה וראש העיר (רמי הויברגר) מכריז על פרס כספי למוצא של בתולת הים, מה שגורם לעיתונאי תל אביבי בשם "צ'יפי" (מיכאל אלוני) להגיע לעיר.

## דמויות ראשיות
* **לנה** (ג'וי ריגר) – נערה בעלת אופי מרדני, חוסר העניין בקריית ים מתסכל אותה והיא רוצה לעבור לתל אביב אך נאלצת בהוראת אמה לשמור על בת דודתה היתומה. מתאהבת בהמשך בצ'יפי.
* **צ'יפי** (מיכאל אלוני) – עיתונאי תל אביבי, מגיע לקריית ים בשביל למצוא בתולת ים.
* **אירנה** (יבגניה דודינה) – אמה החד הורית של לנה, בעלת בית קפה לא מוצלח על החוף.

## פרסים
ג'וי ריגר (לנה) זכתה בפרס השחקנית הזרה הטובה ביותר בפסטיבל הסרטים טרייבקה.

## קישורים חיצוניים

* 
* 

קטגוריה:סרטי 2018
קטגוריה:סרטי דרמה ישראליים
קטגוריה:קריית ים בתרבות ובאמנות
קטגוריה:העלייה לישראל מברית המועצות ומברית המועצות לשעבר בתרבות
קטגוריה:סרטים ישראליים משנת 2018
אדמונד הופמייסטר

**אדמונד הופמייסטר** (בגרמנית: **Edmund Hoffmeister**; 4 במרץ 1893 – 20 בפברואר 1951) היה מפקד בכיר בורמאכט, שפיקד על כוחות במלחמת העולם השנייה.

## ביוגרפיה
### קריירה מוקדמת
הופמייסטר נולד ב-4 במרץ 1893 באשפנבורג, שהשתייכה לאימפריה הגרמנית. בשנת 1914 הוא התגייס לצבא הגרמני הקיסרי, והצטרף לרגימנט הרגלים ה-30 (הרייני ה-4 - גראף ורדר), ולחם עמו במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור וצלב הכבוד של מלחמת העולם 1914/1918.

לאחר המלחמה נשאר הופמייסטר ברייכסווהר, ומילא בו תפקידי פיקוד ומטה. במהלך שנות ה-30 של המאה ה-20 שימש כקצין קישור עם ברית המועצות על פיתוח יחידות ממוכנות, וב-1 במרץ 1937 הועלה לדרגת אוברסט לוטננט.

### מלחמת העולם השנייה
ב-1 באוקטובר 1939 מונה הופמייסטר למפקד רגימנט הרגלים ה-21, שהיה חלק מהדיוויזיה ה-17, וב-1 במרץ 1940 הועלה לדרגת אוברסט. במהלך המערכה על צרפת הוא לחם עם הרגימנט שבפיקודו, וב-10 בדצמבר 1940 מונה למפקד רגימנט הרגלים ה-206, עמו לחם במהלך מבצע ברברוסה כחלק מהדיוויזיה הקלה ה-99, וב-11 בדצמבר 1941 קיבל על פעולותיו את עיטור הצלב הגרמני בזהב. ב-1 באוקטובר 1942 מונה למפקד רגימנט הרגלים ה-61, שהיה חלק מהדיוויזיה ה-7, וב-1 ביולי 1943 מונה למפקד הדיוויזיה ה-383. ב-1 בספטמבר 1943 הוא הועלה לדרגת גנרל מיור, וב-6 באוקטובר אותה שנה קיבל את עיטור צלב האבירים של צלב הברזל. ב-1 במרץ 1944 הועלה לדרגת גנרל לוטננט, וב-20 ביוני 1944 מונה למפקד קורפוס הפאנצר ה-41. יומיים לאחר מינויו החל מבצע בגרטיון שבמהלכו ספג הקורפוס שלו אבדות כבדות, וב-1 ביולי הוא נפל בשבי הצבא האדום.

### לאחר המלחמה
במהלך שביו הוא היה אחד הגנרלים הגרמנים שנאלצו לצעוד במוסקבה במהלך מצעד הניצחון ב-17 ביולי 1944, יחד עם כ-57,000 אסירים גרמנים נוספים. מעט אחר כך הוא הצטרף ל והיה אחד החותמים על "קריאתם של 50 הגנרלים" מ-8 בדצמבר 1944, לעם ולוורמאכט. הוא הואשם בפשעי מלחמה, וב-20 בפברואר 1951 מת במחנה באסבסט, מחוז סברדלובסק.

## קישורים חיצוניים
* אדמונד הופמייסטר באתר feldgrau

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מעוטרי עיטור בית הוהנצולרן
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1893
קטגוריה:גרמנים שנפטרו ב-1951
La Trayectoria

***La Trayectoria*** (באנגלית: **The Trajectory**; בעברית: **המסלול**) הוא אלבום ההופעה הראשון של הזמרת-יוצרת המקסיקנית גלוריה טרווי. אלבום ההופעה יצא לאור ב-6 ביוני 2006, על ידי חברות התקליטים יוניוויז'ן מיוזיק גרופ ויוניברסל מיוזיק לטין אנטרטיינמנט. מתוך אלבום ההופעה יצאו ארבעה סינגלים בסך הכול: "El Ingrato", "Todos Me Miran", "Estrella de la Mañana", ו-"Sufran Con Lo Que Yo Gozo".

אלבום ההופעה נמכר בלמעלה מ-50,000 עותקים במקסיקו, ובלמעלה מ-50,000 עותקים בארצות הברית.

## רקע
לאחר שהוציאה אלבומים שונים על ידי חברת התקליטים סוני מיוזיק אנטרטיינמנט, החליטה טרווי לעבור לחברות התקליטים יוניוויז'ן מיוזיק גרופ ויוניברסל מיוזיק גרופ, על ידן יצא לבסוף אלבום ההופעה הזה. המהדורה הסטנדרטית של אלבום ההופעה כוללת בתוכו תקליטור ו-DVD, עם מיטב השירים שביצעה במהלך סיבוב ההופעות "Trevolución". כמו כן, הוקלט אלבום ההופעה בשתי ההופעות הראשונות שהתקיימו במהלך סיבוב ההופעות. אותן ההופעות סימנו את חזרתה של טרווי לבמה, לאחר שהשתחררה מבית הכלא.

בארגנטינה, הושק האלבום רק לאחר חצי שנה מצאתו המקורית בשאר רחבי העולם.

## קידום והצלחה
הסינגל השני מתוך אלבום ההופעה "Todos Me Miran", הפך ללהיט במקסיקו, ארצות הברית, אמריקה הלטינית ובמדינות מסוימות באירופה. השיר הפך לאחד משירי הדגל של טרווי, תוך שבזכותו הקריירה שלה זכתה להצלחה מחודשת. זאת, לאור העובדה שהסינגלים שיצאו לפניו לא זכו להצלחה גדולה. בנוסף לכך, השיר מסמפל בתוכו קטעים מתוך הלהיט הבינלאומי "I Will Survive", של גלוריה גיינור. כמו כן, הוא מסמפל בתוכו קטע קצר מהלהיט "Soy Rebelde", של ג'נט. בשנת 2016, הופיעה טרווי עם מחרוזת בשם "I Will Survive" / "Todos Me Miran", במסגרתה ביצעה קטעים משירה של גיינור וקטעים מהשיר שלה. ההופעה הפכה לוויראלית כאשר צבר למעלה מ-6.5 מיליון צפיות. בהמשך, נכללה ההופעה באלבום ההופעה השלישי של טרווי, *[[Inmortal]]*.

הווידאו קליפ של השיר צולם במועדון לילה בדרום מקסיקו סיטי ב-11 ביוני 2006. הקליפ בוים על ידי פאקו גררו בילו וטרווי עצמה. לצוות שלה לקח למעלה משש עשרה שעות לצלם אותו ובמסגרתו השתתפו חבריה ומעריציה. הקליפ הוצג לראשונה בתוכנית הטלוויזיה "פריימר אקטו" ב-27 ביוני באותה השנה. בהמשך, הוציאה את "Estrella de la Mañana" ו-"Sufran Con Lo Que Yo Gozo", כדי להמשיך ולעזור בקידום אלבום ההופעה. בסופו של דבר, אלבום ההופעה זכה לקידום נרחב ובעקבות כך נמכר בלמעלה מ-500,000 עותקים ברחבי העולם, מה שהופך אותו לאחד מאלבומי ההופעה הלטיניים הנמכרים ביותר בכל הזמנים, כשחלק גדול ממכירותיו היו במקסיקו ובארצות הברית.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי גלוריה טרווי
קטגוריה:אלבומי הופעה בספרדית
קטגוריה:אלבומי חברת יוניוויז'ן רקורדס
קטגוריה:אלבומי חברת יוניברסל מיוזיק לטין אנטרטיינמנט
קהילת יהודי קאליב

**קהילת יהודי קאלוב** שכנה בעיר **[[נאג'קאלו]]** (בהונגרית: **Nagykálló)** שבצפון־מזרח הונגריה, וכונתה בפי היהודים "**קאלוב**" או "קאליב".

## תולדות הקהילה
לפי המצבות בבית העלמין היהודי ניכר שבעיירה התקיים יישוב יהודי עוד בימי הביניים. רוב היהודים היו בעלי מלאכה וחקלאים, ורק מיעוטם עסקו במסחר והיו ביניהם בעלי מקצועות חופשיים ופקידים. במקום היו חברה קדישא, בית כנסת, מוסדות חינוך ומוסדות צדקה.

במאה ה-18 הוקמה בקאלוב חסידות קאלוב שהייתה החסידות הראשונה בהונגריה. במהלך השנים המוקד השתנה והיא נדדה מקאלוב אך לכל אורך הזמן התקיימה קהילה יהודית בעיר.

היהודים השתתפו בצורה ניכרת במימון מוסדות חינוך ומוסדות תרבות בעיירה עצמה, ובכל זאת היה יחס התושבים ליהודים עוין. ב-1790 הואשמו יהודי נאגיקאלו ברצח נער נוצרי שנעלם. הרב יצחק טאוב ורבים מבני הקהילה נאסרו, ארבעה מהם נידונו לתלייה. לפני ביצוע גזר הדין הופיע הנער בביתו. יהודי נאגיקאלו השתלבו בחיי הצבור והחברה ההונגרית. הם תמכו במורדים ההונגרים בקיסרות אוסטריה ב-1848.

בשנת 1930, ערב מלחמת העולם השנייה, הקהילה מנתה 977 נפש.

### אישים מרכזיים בתולדות הקהילה

* רבי יצחק (אייזיק) מקאלוב - מראשוני האדמו"רים בהונגריה. ייסד במאה ה-18 בקאלוב את חסידות קאלוב. ברבות השנים היא נדדה והתקיימה במקומות שונים.

* רבי ישעיה באנאט - (1840–1864) נודע בנאומיו בלשון ההונגרית והלהיב את בני קהילתו להצטרף ללוחמי מלחמת השחרור ההונגרית. עמד בראש המתנגדים להקמת בית המדרש לרבנים של הפלג הניאולוגי בבודפשט.

## גורל יהודי הקהילה בשואה
בעקבות פרסום "החוקים היהודיים" (1938 ואילך) של ממשלת הונגריה, שנועדו להגביל את היהודים בתחומי הכלכלה והתרבות, פוטרו פקידי הרשות היהודים ונלקחו רישיונותיהם של בעלי מלאכה.

אחרי פרוץ מלחמת העולם השנייה (ספטמבר 1939) גויסו צעירים יהודיים מהעיירה לעבודות כפייה. במרץ 1944, עם כניסת הצבא הגרמני להונגריה, נצטוו יהודי נאגיקאלו לענוד את הטלאי הצהוב. בליל 4 באפריל רוכזו בבניין בית הספר, שם הוחזקו שבעה ימים. הם הועברו לגטו נירג'האזה, אך משום הצפיפות הקשה ששררה בו, פוזרו בין כפרי הסביבה ועברו התנכלויות על ידי שוטרי המקום. ב-22 במאי רוכזו שוב בנ'ירגיהאזה, ושולחו בקרונות משא למחנה ההשמדה אושוויץ.

## לאחר השואה
בתום המלחמה חזרו לעיירה 98 ניצולים וחידשו את חיי הקהילה. בשנת 1948 ישבו בקאליב 72 יהודים.

## לקריאה נוספת
* ל. טוביה סילאג'י-ווינדט, הצדיק מקאלוב וקהילתו, חיפה, 1975
* פנקס הקהילות – הונגריה, יד ושם, ירושלים, תשל"ו עמ' 371-372

## קישורים חיצוניים
*דף הקהילה באתר בית התפוצות

## הערות שוליים

קאליב
קאליב
קאליב
Una Rosa Blu

***Una Rosa Blu*** (באנגלית: **A Blu(e) Rose**; בעברית: **פרח כחול**) הוא אלבום האולפן השביעי של הזמרת-יוצרת המקסיקנית גלוריה טרווי. האלבום יצא לאור ב-2 באוקטובר 2007, על ידי חברות התקליטים יוניוויז'ן מיוזיק גרופ ויוניברסל מיוזיק לטין אנטרטיינמנט.

את האלבום הקליטה טרווי בשנת 2005 ובשנת 2006. מתוך האלבום יצאו חמישה סינגלים: "Psicofonía", "Cinco Minutos", "Pruébamelo", "El Favor de la Soledad" ו-"Lo Que Una Chica Por Amor es Capaz".

## רקע והצלחה
האלבום הופק על ידי סרחיו ג'ורג', בוב בנוזו וארמנדו אבילה. איגוד תעשיית ההקלטות המקסיקני העניק לאלבום את תואר הפלטינה, על מכירות של למעלה מ-100,000 עותקים. איגוד תעשיית ההקלטות האמריקאי העניק לשיר את תואר הזהב הלטיני, על מכירות של למעלה מ-50,000 עותקים במדינה.

נכון לאפריל 2020, מכירותיו של האלבום ברחבי העולם עולות על למעלה מ-600,000 עותקים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומי חברת יוניוויז'ן רקורדס
קטגוריה:אלבומי חברת יוניברסל מיוזיק לטין אנטרטיינמנט
כריסטופר היברט

**כריסטופר היברט** (באנגלית: **Christopher Hibbert**; 5 במרץ 1924 – 21 בדצמבר 2008) היה סופר, היסטוריון וביוגרף אנגלי. הוא כונה "פנינת הביוגרפים" ב"ניו סטייטסמן" ו"כנראה ההיסטוריון הפופולרי הנקרא ביותר בתקופתנו, וללא ספק אחד הפורה ביותר" ב"טיימס". היברט היה עמית האגודה המלכותית לספרות ומחבר ספרים רבים, בהם ספר על ההיסטוריה של אנגליה, ביוגרפיות של בנג'מין דיזראלי, אדוארד השביעי, ג'ורג' הרביעי, משפחת בית מדיצ'י, וספר על מלחמת האזרחים האנגלית.

## ביוגרפיה
נולד בשנת 1924 בשם ארתור ריימונד היברט באנדרבי  שבלסטרשייר, בנם של הכומר ה. ו. היברט ושל מוד. הוא למד באורייל קולג'  של אוניברסיטת אוקספורד. הוא קיבל תואר ראשון ותואר שני.

הוא עזב את מכללת אורייל כדי להתגייס לצבא, שם קרא להיברט קצין "כריסטופר רובין" (מספרי "פו הדב") על פי מראהו הצעיר, ומאז הוא מכונה "כריסטופר". במהלך מלחמת העולם השנייה שימש היברט קצין חי"ר ברגימנט המתנדבים הרובאים האירים של לונדון , נלחם באיטליה והגיע לדרגת קפטן. הוא נפצע פעמיים וקיבל את הצלב הצבאי בשנת 1945.

בשנים 1945–1959 היה שותף במשרד סוכני קרקעות וכרוזים במכירה פומבית. הוא החל את קריירת הכתיבה שלו בשנת 1957. היברט זכה בפרס היינמן  לספרות בשנת 1962 על ספרו "The Destruction of Lord Raglan", ובמדליית מקולווין של אגודת הספריות בשנת 1989. כריסטופר היברט היה עמית החברה המלכותית לספרות והחברה הגאוגרפית המלכותית, וזכה בתואר דוקטור לשם כבוד בספרות מטעם אוניברסיטת לסטר.

## חיים אישיים
היברט התגורר הנלי על התמזה  שבאוקספורדשייר, היה נשוי לסוזן פיגפורד ולזוג נולדו שלושה ילדים: מנהלת עזבונו הספרותי קייט היברט, התסריטאי ג'ימי היברט  ועיתונאי המוזיקה טום היברט .

הוא נפטר ב-21 בדצמבר 2008 בהנלי מדלקת ריאות בגיל 84. הוא נשרף לאחר טקס "הומניסטי" באוקספורד ב-2 בינואר 2009.

## ספריו

## קישורים חיצוניים

## הערות שוליים

קטגוריה:מעוטרי הצלב הצבאי
קטגוריה:אנשי צבא בריטים במלחמת העולם השנייה
קטגוריה:חברי האגודה המלכותית לספרות
קטגוריה:בריטים שנולדו ב-1924
קטגוריה:אנגלים שנפטרו ב-2008
סלאמיברסרי VIII

**סלאמיברסרי VIII** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 ביוני 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי סלאמיברסרי. זאת הייתה הפעם הראשונה מאז שנת 2006 שאירוע הסלאמיברסרי התקיים באימפקט זון בנוסף להיותו הראשון שלא כלל את קרב מלך ההר. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, רוב ואן דאם ניצח את סטינג ושמר על אליפות העולם במשקל כבד של TNA. עוד ברשימת הקרבות, ג'ף הארדי ומר אנדרסון ניצחו את ביר מאני, אינק (ג'יימס סטורם ורוברט רוד) בקרב זוגות, ואביס ניצח את דזמונד וולף בקרב מונסטר בול.

## עלילות

האירוע כלל קרבות שנבעו מעלילות מתוסרטות מתוכניות *!TNA iMPACT*.

ב-20 במאי בתוכנית *!TNA iMPACT*, כחלק מהדירוג הראשוני, סטינג דורג במקום הראשון מבין עשרה על ידי הוועדה לאליפות TNA. כתוצאה מכך, דירוג זה זיכה אותו בקרב על אליפות העולם במשקל כבד של TNA באירוע סלאמיברסרי.

ב-10 ביוני, דיקסי קרטר הודיעה בחשבון הטוויטר שלה שיש לה הפתעה גדולה לסלאמיברסרי אשר תשנה את פני החברה לעד. בהמשך לציוצה בטוויטר, היא הבהירה את הצהרתה כדי לציין שאף על פי שתהיה הפתעה באירוע, האימרה "שתשנה את TNA לעד" תבוא לידי ביטוי רק בשבועות שיבואו לאחר מכן. עד מהרה, נודע שטומי דרימר הוא היה ההפתעה, כשהוא ערך את הופעת הבכורה שלו באירוע סלאמיברסרי.

## תוצאות

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית
כולם הלכו לג'מבו

"**כולם הלכו לג'מבו**" הוא פזמון שביצעה ציפי שביט ונכתב למופע ג'אמבו מיוזיקל שעלה בשנת 1971.

## רקע
בשנת 1971 העלה המפיק אברהם דשא (פשנל) בתיאטרון העממי את המופע המוזיקלי רב־המשתתפים "ג'אמבו מיוזיקל", בכיכובם של מירי אלוני, מוטי פליישר, ניצה שאול וציפי שביט. כמה ימים לפני העלאת המופע שברה שביט את רגלה. יורם טהרלב, שכתב את מרבית השירים למופע, חיבר ללחנו של שיר איטלקי מילים בעברית, שכותרתו "כולם הלכו לג'מבו". שביט עלתה לבמה עם רגלה השבורה מחופשת לילדה וביצעה את השיר, אשר זכה להצלחה שתרמה להפיכת המופע ללהיט.

השיר האיטלקי המקורי נקרא בשם "Volevo un gatto nero" ("רציתי חתול שחור"), שבוצע בשנת 1969בפסטיבל שירי הילדים הבינלאומי Zecchino d'oro  המתקיים בבולוניה שבאיטליה משנת 1959. למרות שהשיר הגיע למקום האחרון בתחרות, הוא זכה להצלחה בינלאומית גדולה ותורגם לשפות רבות.

בקלטת "עולם קטן" בהשתתפות יעל אבקסיס הופיע השיר בתרגום העברי של מיכל חזון, בו שונה צבע פרוותו של החתול משחור לג'ינג'י.

## קישורים חיצוניים

* "Volevo un gatto negro", באתר SecondHandSongs
###### ביצועים
* 
* 
* 
* 

## הערות שוליים
https://www.raiplay.it/video/2013/10/Volevo-un-gatto-nero---1969-f1ee92a9-2dd9-4c2b-9093-290dc24611e9.html

קטגוריה:ציפי שביט
קטגוריה:שירים בעברית
קטגוריה:שירים שתורגמו מאיטלקית לעברית
קטגוריה:שירים שנכתבו על ידי יורם טהרלב
קפה עמליה

**קפה עמליה** היא סדרת טלוויזיה לילדים אשר משודרת בכאן חינוכית מאז מרץ 2020. הסדרה מבוססת על המופע "שירים לעמליה".

רוב דמויות בתוכנית הם בובות אך יש מספר דמויות שהם בני אדם. לקראת סוף מרץ 2021 הסדרה שבה לעונה שנייה, שבה יניב ביטון הצטרף לצוות השחקנים.

הסדרה זכתה בפרס תוכנית לגיל הרך בתחרות פרסי הטלוויזיה לילדים ולנוער ה-1.

## עלילה
עלילת הסדרה מספרת על משפחת לוצאטו, משפחה של בובות, הבעלים של "קפה עמליה", בית קפה קטן ושכונתי. ב"קפה עמליה" יש דברים שאין בשום בית קפה אחר.

## דמויות ראשיות
***סופיה לוצאטו** (הפעלה: ערן בן צבי ומיטל רז. דיבוב: אודליה מורה-מטלון) – אם המשפחה והקונדיטורית המהוללת של בית הקפה. בעלת חוכמת חיים רבה, דבר המתבטא בין השאר בכך שהיא מגישה לכל אורח את מה שהוא באמת צריך, ולאו דווקא את מה שהוא מזמין. בעלת מבטא איטלקי.
***סבא ג'ובאני לוצאטו** (הפעלה ודיבוב: ז'יל בן דוד) – מרבה לצפות בכדורגל ולהתגעגע לאיטליה. בעל מבטא איטלקי. נוהג לעיתים למכור גלידה ליד המסעדה.
***יוני (ג'וני) לוצאטו** (הפעלה ודיבוב: יוסף סוויד) – הנער המתבגר של המשפחה, רוצה שיקראו לו ג'וני. מנגן בגיטרה.
***עמליה לוצאטו** (הפעלה ודיבוב: גוני פז) – הילדה הצעירה בת ה-8, שהיא הלב של בית הקפה, עוזרת לסופיה, אמא שלה, ומתיידדת עם כולם.

## פרסים ומועמדויות

## קישורים חיצוניים

* קפה עמליה, באתר כאן חינוכית
* 
## הערות שוליים

קטגוריה:סדרות טלוויזיה ישראליות
קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן חינוכית: תוכניות וסדרות
קטגוריה:תוכניות וסדרות טלוויזיה ישראליות בכיכובן של בובות
קטגוריה:זוכי תחרות פרסי הטלוויזיה לילדים ולנוער: תוכניות וסדרות
עין כחל

**עין כחל** הוא מעיין השוכן לרגלי הר כחל בתוך מבנה של בריכת בטון מקורה, גדולה ועמוקה, עם פתח כניסה למעלה.

## תיאור המקום
מעיין "עין כחל" או "עין כחילה", כפי שנקרא בתקופה הקדומה, נובע בתוך מבנה של בריכת בטון מקורה, גדולה ועמוקה, עם פתח כניסה למעלה. על קיר המבנה יש סולם. על שם המעיין נקרא היישוב "כחל", שנמצא סמוך לצומת עמיעד.

עד אמצע המאה ה-20 המעין הזין נחל שופע, שמימיו הפעילו את טחנות סירין. כיום הנחל יבש.

## ההיסטוריה של המקום בדת היהודית
מסוף המאה ה-16 התפתחה מסורת שמקורה כנראה, בקהל מקובלי צפת, הרואה בנחל "עין כחל", בנחל עכברה שבסביבתו ובמצוקיו את המקום שבו נטמנו כלים ואוצרות מבית המקדש. מסורת זו נשענת על שלושה מקורות. האחד, ספרו של רבי חיים הורוביץ "חיבת ירושלים" (1844) המציין את מרחב נחל עכברה כמקום האוצר, השני ספרו של המקובל רבי נפתלי בן יעקב אלחנן "עמק המלך" שנדפס באמסטרדם ב-1648 הרומז על הימצאות אוצרות גנוזים ליד עין-כחל, וספר שלישי, "שערי ירושלים" שבו מספר הרב נפתלי ריישר על חיילי נפוליאון בונפרטה המחפשים אוצרות בנחל בעת המצור הגדול על עכו, בשנת 1799 כאשר הפנה נפוליאון חלק מצבאו לכיבוש הגליל, חלק מחייליו התפנה לחפש את אחר אוצרות המקדש הנעלמים. לילות וימים נשמעו למרחוק קולות החציבה בסלע שעלו מערוץ הנחל, אך לאוצרות לא היה זכר.

וכך כותב רבי חיים הורביץ בספרו "חיבת ירושלים": "סמוך לעכברא, בדרך שהולכים בה מהעיר צפת לטבריה יש בקעה גדולה ועמוקה מאד ובתחתית הבקעה יש מעיין מים צלולים שנקרא "עין כחל" ועוברים דרכו ובצידו המזרחי יש הר גבוה מאד ובראש ההר חצוב כדמות שער סתום ובהר זה נגנזו הכלים הקדמונים והיקרים של בית המקדש…"

מתוך "עמק המלך", נפתלי בן יצחק אלחנן, שיצא לאור באמסטרדם בשנת 1648: "...ואלה פירוט אוצרת בית המקדש אחר חורבנו אותם הסתירו בשמם של חמישה צדיקים: ואלו משקלי הכסף הגנוזים בעין כחל, על ידי ברוך וצדקיהו: כיכרי כסף מאה ועשרים ריבוא, ושל כסף טוב מאה ושישים ריבוא, כלים של נחושת, סירים של נחושת טוב מאתיים ריבוא... כרובים שאין להם משקל, כיורים של נחושת שאין להם משקל, מחבת של זהב טוב ג' אלפים... זהב מזוקק שזקק דוד מלך ישראל, כל אלה גנזם צדקיהו... ואיש לא ידע באיזה מקום נגנזו... עד שיקום דוד בן דוד וימסרו בידו את כל כסף וזהב ומרגליות שהטמינו בשעה שיתקבצו גלויותיהם של ישראל מד' רוחות העולם ויעלו בגדולה... על ארץ ישראל".

## קישורים חיצוניים
* גאל טפר, גיל דרעין ויותם טפר, אזור נחל עמוד : פרקים על ההיאחזות היישובית, 2000, עמוד 20

## הערות שוליים

קטגוריה:החרמון: גאוגרפיה
זנדר

קטגוריה:שמות משפחה
קטגוריה:שמות משפחה המבוססים על השם אלכסנדר
קטגוריה:שמות חיבה
יוזף קראוטוואלד פון אנאו

**יוזף קראוטוואלד פון אנאו** (בגרמנית: **Joseph Krautwald von Annau**; 1 באוקטובר 1858 – 13 באפריל 1925) היה גנרל בצבא האוסטרו-הונגרי אשר פיקד על כוחות במלחמת העולם הראשונה.

## ביוגרפיה
### תחילת דרכו
קראוטוואלד נולד בווינה ב-1 בפברואר 1858. היה לו אח תאום בשם אוטו. הוא למד באקדמיה הצבאית הטכנית בווינה, וב-1879 התגייס לצבא האוסטרו-הונגרי והוצב ברגימנט הארטילריה ה-2 בדרגת לויטננט. ב-1888 הוא הועלה לדרגת האופטמן. בין השנים 1892–1896 הוא שרת ברגימנט ההנדסה ה-2 בלינץ. ב-1896 הוא הועלה לדרגת מיור ומונה למפקד גדוד ההנדסה ה-4 בפטוי. ב-1 בנובמבר 1900 הוא הועלה לדרגת אוברסט-לויטננט. ב-3 ביוני 1904 הוא הועלה לדרגת אוברסט, וב-1906 מונה למפקד רגימנט הרגלים ה-96. ב-19 במאי 1910 הוא הועלה לדרגת גנרל-מיור ומונה למפקד בריגדת הרגלים ה-53 בקושיצה. ב-1912 הוא התמנה למפקד הדיוויזיה ה-34 בטימישוארה וב-11 במאי 1913 הועלה לדרגת לוטננט פילדמרשל.

### מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 נכללה הדיוויזיה של קראוטוואלד במסגרת הקורפוס ה-7 בפיקודו של אוטו מייקסנר פון זווינשטאם. הקורפוס הוקצה לפלישה הראשונה לממלכת סרביה, אולם לנוכח ההתגייסות המהירה של צבא האימפריה הרוסית השתנו סדרי העדיפויות של המטכ"ל והקורפוס הועבר לחזית המזרחית כחלק מהארמייה השנייה בפיקודו של אדוארד פון בהם-ארמולי. לנוכח התפוררות הארמייה השלישית בקרבות מול הרוסים, הוכנסה גם הארמייה השנייה לגליציה. קראוטוואלד פיקד על הדיוויזיה במהלך קרב גליציה, ובמהלך מתקפת הקרפטים קיבל פיקוד על הקורפוס ה-10. במרץ 1915 הוא הועבר לפקד על הקורפוס ה-3 ולחם עמו במהלך מתקפת גורליצה-טרנוב. לאחר מכן הוא הועבר לחזית האיטלקית ולחם במהלך קרבות נהר איזונצו. במאי 1916 הוא הועבר לגזרת טירול ולחם במהלך קרב קפורטו במסגרת הארמייה החמישית. ב-13 במאי 1917 הוא הועלה לדרגת גנרל חיל הרגלים. הוא המשיך להילחם עד ינואר 1918 עת הורחק מתפקידו מסיבות בריאותיות. כאות הוקרה על שירותיו הוענק לו תואר האצולה "פון אנאו".

הוא נפטר בפרשבורג ב-13 באפריל 1925.

## קישורים חיצוניים

* יוזף קראוטוואלד פון אנאו 
* יוזף קראוטוואלד פון אנאו 
* יוזף קראוטוואלד פון אנאו 
* יוזף קראוטוואלד פון אנאו 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1858
קטגוריה:נפטרים ב-1925
רבי יהודה בן בתירא השני

רבי **יהודה בן בתירא השני** הוא תנא שחי בדור השלישי לתנאים, בתחילת המאה השנייה ומקום מושבו העיקרי היה נציבין שבבבל. הוא נכדו של רבי יהודה בן בתירא הראשון.

## המקור לכך שהיו שני רבי יהודה בן בתירא
התוספות במנחות הגיעו למסקנה שהיו שני רבי יהודה בן בתירא, בעקבות שאלתם איך יכול להיות שרבי יהודה בן בתירה חולק עם רבי יוסי שחי בתקופה מאוחרת יותר.
.

## ירידתו לבבל
לאחר חורבן הבית וכישלון מרד בר כוכבא, משראה כי אין תקווה ללימוד התורה בארץ ישראל, בעקבות גזירות הרומאים וחורבן מרכזי התורה בירושלים וביבנה, החליט יחד עם רבי חנניה בן אחי רבי יהושע ורבי מתיא בן חרש להקים מרכז רוחני בגולה, שתהיה לו סמכות לעבר שנים ולחדש חדשים. משהגיעו לגבול ארץ ישראל, "זקפו עיניהם וזלגו דמעותיהם וקרעו בגדיהם" מפני שהוצרכו לצאת מארץ ישראל, "וחזרו ובאו למקומם".

## פועלו בנציבין
בית דינו בנציבין קנה לו שם:

## הנהגתו
כשהמשיך רבי חנניה בן אחי רבי יהושע לעבר שנים ולקבוע חדשים בגולה גם אחרי שנתכונן מחדש המרכז הארצישראלי אחר השמד, שלחו לו מארץ ישראל, שאם לא יחדל מליטול לעצמו סמכות המגיעה למרכז הארצישראלי יהא בנידוי. הלך וקבל לפני רבי יהודה בן בתירה בנציבין, והלה יעצו ללכת אחרי חכמי ארץ ישראל ולא לעבר בגולה: "אחריהם, אחריהם!", ובזה הציל את אחדות העם ותורתו.

שמו התפרסם כל כך עד שחכמי ארץ ישראל, רבי אלעזר בן שמוע ורבי יוחנן הסנדלר יצאו ללכת לנציבין ללמוד הימנו תורה. אבל כאשר הגיעו לצידון הרגישו שלא יכולים לעזוב את ארץ ישראל ושבו למקומם. בנימוק אמרו: "שקולה ישיבת ארץ ישראל כנגד כל המצוות שבתורה".

## מאמרותיו
*  - הסבר זה הוא ניסיון להתמודד עם התמיהות שמעורר המעשה של משה.
* 

## קישורים חיצוניים
* 
* 
* תנאים: "רבי יהודה בן בתירא", בפורטל הדף היומי

## הערות שוליים

קטגוריה:הדור השלישי לתנאים
קטגוריה:תנאי בבל
קטגוריה:יהודי בבל במאה ה-2
קרחון דורר

**קרחון דורר** (באנגלית: **Dorrer Glacier**) הוא קרחון יובלי בחוף שקלטון, בשטח חסות רוס שבאנטארקטיקה.

הקרחון ממוקם בסמוך דרומית להר הייזר.

הקרחון מנקז את המדרונות הצפון-מזרחיים של רכס המלכה אליזבת; הקרחון זורם לכיוון מזרח, ונשפך לקרחון לורי.

גובהו של הקרחון 742 מטרים מעל פני הים.

## היסטוריה
### גילוי ומיפוי הקרחון

הקרחון מופה על ידי הסקר הגאולוגי של ארצות הברית בהתבסס על סקר טלורומטרי, ותצלומי אוויר שצולמו על ידי צי ארצות הברית בין השנים 1960–1962.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של אגון דורר (Egon Dorrer), חוקר קרחונים מטעם תוכנית המחקר האנטארקטית של ארצות הברית, אשר חקר את מדף הקרח רוס בעונות המחקר (הקיץ האנטארקטי) 1962–1963 ו-1965–1966.

## קישורים חיצוניים
* קרחון דורר באתר הסקר הגאולוגי של ארצות הברית
* קרחון דורר באתר הגאזט האנטארקטי של ממשלת ניו זילנד
* קרחון דורר באתר הגאזט האנטארקטי של ממשלת אוסטרליה
* קרחון דורר באתר הגאזט האנטארקטי המשווה SCAR של ממשלת אוסטרליה
* מפת אזור קרחון דורר
* קרחון דורר באתר marineregions

## הערות שוליים

דורר
דורר
קטגוריה:ארצות הברית באנטארקטיקה
רכס הולנד

**רכס הולנד** (באנגלית: **Holland Range**) הוא רכס הרים בחוף שקלטון בשטח חסות רוס, שבאנטארקטיקה.

הרכס ממוקם בסמוך ממערב למדף הקרח רוס; ומשתרע בין קרחון רוב, לקרחון לנוקס-קינג.

אורכו של הרכס 110 קילומטרים.

גובהו של ההר 4,160 מטרים מעל פני הים.

## היסטוריה
### מקור השם

שמו של הרכס ניתן לו על ידי ועדת ים רוס.

הרכס נקרא על שמו של סר סידני הולנד, ראש ממשלה ה-25 של ניו זילנד אשר תמך בהשתתפותה של ניו זילנד במשלחת הטראנס-אנטארקטית של חבר העמים הבריטי אשר חקרה את אנטארקטיקה בין השנים 1956–1958.

## לקריאה נוספת

• Damien Gildea, **[https://books.google.co.il/books?id=vbHtBgAAQBAJ&pg=PT46&lpg=PT46&dq=%22Holland+Range%22+antarctica&source=bl&ots=d25V0zFZFW&sig=ACfU3U3XHCWguVoBqWT5KoX289i9-0ZkuQ&hl=en&sa=X&ved=2ahUKEwiBgoq-rJLpAhUFjqQKHbUqBL0Q6AEwDHoECAcQAQ#v=onepage&q=%22Holland%20Range%22%20antarctica&f=false Queen Maud Land - Mountaineering in Antarctica: Travel Guide]**

• Goodge, J. W., and C. A. Finn (2010), **[https://books.google.co.il/books?id=vbHtBgAAQBAJ&pg=PT46&lpg=PT46&dq=%22Holland+Range%22+antarctica&source=bl&ots=d25V0zFZFW&sig=ACfU3U3XHCWguVoBqWT5KoX289i9-0ZkuQ&hl=en&sa=X&ved=2ahUKEwiBgoq-rJLpAhUFjqQKHbUqBL0Q6AEwDHoECAcQAQ#v=onepage&q=%22Holland%20Range%22%20antarctica&f=false Glimpses of East Antarctica: Aeromagnetic and satellite magnetic view from the central Transantarctic Mountains of East Antarctica]**, J. Geophys. Res., 115, B09103, doi:10.1029/2009JB006890.

• Bannister, Stephen & MELHUISH, A. & Henrys, Stuart & Stern, Tim & ten Brink, Uri. (1999), *[https://www.researchgate.net/publication/237802479_Deep_Seismic_Reflections_beneath_the_TransAntarctic_Mountain_Front_from_Reprocessed_SERIS_Seismic_Data Deep Seismic Reflections beneath the TransAntarctic Mountain Front, from Reprocessed SERIS Seismic Data]*', Terra Antartica 1999, 6

## קישורים חיצוניים

* רכס הולנד באתר הסקר הגאולוגי של ארצות הברית
* רכס הולנד באתר הגאזט האנטארקטי המשווה SCAR של ממשלת אוסטרליה
* רכס הולנד באתר mindat
* מחשבון מרחקים - המרחק מרכס הולנד לאתרים סמוכים
* מועדי זריחת/שקיעת שמש/ירח עדכניים עבור רכס הולנד
* מזג אוויר נוכחי מעודכן ברכס הולנד
** תחזית מזג אוויר עדכנית ארוכת טווח עבור רכס הולנד
** נתוני מזג אוויר היסטוריים עבור רכס הולנד

## הערות שוליים

הולנד
הולנד
אהרן אליהו פומפיאנסקי

**אהרן אליהו פּוּמְפּיאַנסקי** (ברוסית: **Арон Илия Пумпянский**; 1835, וילנה – 26 באפריל 1893, ריגה) היה רב מטעם וסופר יהודי-רוסי.

## ביוגרפיה
אהרן אליהו בן אריה לייב פומפיאנסקי נולד בשנת 1835 בעיר וילנה שבאימפריה הרוסית (ליטא). בשנת 1859 סיים את לימודיו בבית המדרש לרבנים בווילנה שמטעם השלטונות. ערך, בשיתוף עם אשר ווֹהל, את המוסף בשפה הרוסית לכתב העת העברי "הכרמל" (1860–1861). בשנת 1861 נבחר לכהן כרב מטעם של העיר פוניבז' שבפלך קובנה. הוא נותר בעיר עד 1873, אז נבחר לתפקיד הרב מטעם של העיר ריגה ושל פלך ליבוניה  כולו. הוא נותר בריגה ושימש בתפקיד זה עד מותו ב-1893.

פומפיאנסקי היה משורר עברי, סופר ברוסית ומתרגם ולו פרסומים רבים.

## קישורים חיצוניים
* 
* 
* Пумпянский, Арон Илия, יברייסקיה אנציקלופדיה 
* 
* 

עם מותו:
* 
* 

מפרסומיו:
* שירי ציון (וילנה: דפוס מ"ץ, תרמ"ה 1884), באתר הספרייה הלאומית

קטגוריה:רבנים מטעם
קטגוריה:מתרגמים יהודים רוסים
קטגוריה:מתרגמים מרוסית לעברית
קטגוריה:מתרגמים מעברית לרוסית
קטגוריה:משוררים כותבי עברית
קטגוריה:פוניבז': אישים
קטגוריה:פוניבז': רבנים
קטגוריה:ריגה: אישים
קטגוריה:סופרים יהודים רוסים
קטגוריה:רוסים שנולדו ב-1835
קטגוריה:נפטרים ב-1893
רכסי סופטבד

**רכסי סופטבד** או **מצוקי סופטבד** או **נונאטאקי סופטבד** (באנגלית: **Softbed Ridges**; מילולית: רכסי הקרקע הרכה; או **Softbed Nunataks**) הם סדרת רכסים או נונאטאקים סלעיים מקבילים, שביניהם עמקים קטנים המכוסים שלג, בחוף שקלטון, בשטח חסות רוס שבאנטארקטיקה.

הרכסים משתרעים בכיוון צפון - דרום, ואורכם 28 קילומטרים.

הרכסים יוצרים את האזור המפריד בין קרחון לורי וקרחון רוב.

## היסטוריה
### מקור השם

שמם של הרכסים ניתן להם בשנת 1960 על ידי קבוצות מחקר ניו זילנדיות, אשר עשו מחקרים באזור.

## קישורים חיצוניים
* רכסי סופטבד באתר הסקר הגאולוגי של ארצות הברית
* רכסי סופטבד באתר הגאזט האנטארקטי של ממשלת אוסטרליה
* רכסי סופטבד באתר הגאזט האנטארקטי המשווה SCAR של ממשלת אוסטרליה
* רכסי סופטבד באתר mindat
* מחשבון מרחקים - המרחק מרכסי סופטבד לאתרים סמוכים

## הערות שוליים

סופטבד
סופטבד
מיס תבל 2013

שמאל|ממוזער|180px|גבריאלה איסלר, מיס תבל 2013
**מיס תבל 2013** היא תחרות מיס תבל ה-62 במספר. התחרות נערכה באולם הקונצרטים קרוקוס סיטי הול בעיר קרסנוגורסק שבמחוז מוסקבה. זוהי הפעם הראשונה בה רוסיה מארחת את התחרות, והפעם השלישית בה התחרות נערכת באירופה.

התפאורה על במת התחרות נבנתה על בסיס הכיכר האדומה של העיר.

את התחרות הנחו העיתונאי ומגיש הטלוויזיה תומאס רוברטס, הזמרת מלאני בראון, מנחת הטלוויזיה והסטייליסטית ג'ני מאי וסגנית מיס תבל 2012 ג'נין טוגונון מהפיליפינים.

במסגרת החלק האומנותי של הערב הופיעו פאניק! אט דה דיסקו וסטיבן טיילר.

קיום התחרות ברוסיה לווה במחלוקת עקב הפרת זכויות אדם המתקיימת במדינה.

86 מתמודדות לקחו חלק בתחרות. באירוע זכתה נציגת ונצואלה, גבריאלה איסלר.

הערוץ הראשון הרוסי היווה את רשת השידור הרשמית של התחרות.

## תוצאות
### מיקום

### שופטים
*קרול אלט
*אנה ויאליצינה
*סטיבן טיילר
*טרה ליפינסקי
*פיליפ קירקורוב

## קישורים חיצוניים

* 

## הערות שוליים

קטגוריה:מיס תבל
קטגוריה:רוסיה: תחרויות יופי
קטגוריה:2013 ברוסיה
וולונג

**וולונג** (שם מדעי: *Wulong*; מילולית ממנדרינית: "דרקון רוקד") הוא סוג של דינוזאור ממשפחת הדרומאוזאוריים שחי בתור הקרטיקון (גיל האפטיאן). הוא התגלה בסין בתצורת ג'יופוטאנג שבמחוז ליאונינג, ותואר בשנת 2020 בידי החוקרת אשלי ויליאם פוסט. הסוג כלל מין יחיד - *Wulong bohaiensis*. הדינוזאור חי לפני כ-120 מיליון שנה מזמננו.

הוולונג היה קרובו של המיקרורפטור, וכמותו היה מכוסה בנוצות ששימשו לדאייה בין העצים. הוולונג הגיע לאורך 80 סנטימטרים עם זוג נוצות זנב ארוכות ומפוארות באורך של 50 סנטימטרים בקירוב והיה בעל עצמות חלולות. הגולגולת שלו הייתה מוארכת מאוד, הרבה יותר ארוכה מהשוק והזכירה את לסתות הסינאורניתוזאורוס הטורף, בעיקר במבנה השיניים החדות שאולי הכילו ארס.

דינוזאור זה כנראה היה טורף של בעלי חיים קטנים ביער והוא היה יכול לדאות בין העצים תוך שימוש בכנפיו.

## קישורים חיצוניים

קטגוריה:דרומאוזאוריים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2020
יעקב הופרט

**יעקב הופרט** (16 ביוני 1916 – 1 באוקטובר 1999) היה ניצול השואה וראש עיריית צפת הרביעי.

## ביוגרפיה
נולד לשמחה ורחל הופרט בדז'יאלושיצה, פולין. היה חבר בתנועת השומר הצעיר. למד וידע עברית על בוריה, ואף פרסם מאמרים בעיתון הציוני המקומי. בסיום לימודי התיכון, התגייס לצבא הפולני ושירת כצלף.

בפרוץ מלחמת העולם השנייה ופלישת גרמניה הנאצית לפולין, ברחו הוריו עם שישה מילדיהם לאוקראינה שהייתה בשליטת ברית המועצות. יעקב ששירת אז בצבא, נשאר בפולין. הצבא הפולני התפרק מאימת הצבא הגרמני וחייליו ברחו לרוסיה ואוקראינה. הופרט ברח עם קבוצת חיילים פולנים לאוקראינה ושם פגש במקרה את משפחתו והתאחד איתה. המשפחה בחרה להישאר עם אזרחותה הפולנית בתקווה לחזור לפולין, ועל כן הענישו אותם הרוסים והם נשלחו לסיביר באישון לילה, ברכבות משא של בהמות.

לאחר חתימת ההסכם בין הממשלה הפולנית הזמנית שהוקמה בגלות לבין סטלין ששלט ברוסיה, שוחררו כל האזרחים הפולנים מסיביר. המשפחה החליטה להמשיך לאוזבקיסטן החמה יותר, במחשבה להתקרב לארץ ישראל. מצבם היה בכי רע והם רעבו ללחם. כאשר הגיע החורף הקשה, נפטרו שני הוריו בהפרש של 10 ימים מקור ורעב. בשנת 1946 החליטו יעקב וארבעת אחיו לחזור לפולין לעיר לודז', שם הצטרף לתנועת הבריחה ואיתם עזב לגרמניה, בה הדריך נוער יהודי במחנה ליד מינכן. בצו התנועה נתבקש לעבור למחנה ברגן-בלזן שהיה בצד האמריקאי של גרמניה ולהיות ממקימי ה"קיבוץ" שנתמך על ידי ארגון הג'וינט וארגונים יהודיים נוספים, ונועד לתגבר את קיבוץ כפר החורש בארץ ישראל.

בברגן-בלזן הכיר יעקב את אשתו לעתיד, מרגלית אקסלרד, אף היא ניצולת שואה. הם נישאו בגרמניה, קיבלו סרטיפיקטים יחד עם כל הגרעין ועזבו את גרמניה. ב 5.5.1948 והגיעו לארץ ישראל ביום הכרזת המדינה ופרוץ מלחמת השחרור. יעקב השתמש בהכשרתו מהצבא הפולני כצלף והשתתף בקרבות באזור קיבוץ כפר החורש.

בשנת 1949 עזב את כפר החורש ועבר להתגורר בצפת לאחר שקיבל הצעה מהסוכנות היהודית לנהל את מדור הקליטה בעיר ואת מעברת העולים. ב־1953 נבחר למזכיר לשכת העבודה, היה פקיד שומה של צפת ואחר כך של טבריה.

לאחר הבחירות לעיריית צפת בנובמבר 1965 מונה הופרט לראש עיריית צפת מטעם המערך בקואליציה עם אגודת ישראל, פועלי אגודת ישראל ומפד"ל, במסגרת הסכם רוטציה. באפריל 1966 הוחלף בראשות העירייה בידי ישראל חיים ברקוביץ, כשהופרט משמש כסגנו. לאחר שנה, באפריל 1967 שב לכהן בראשות העירייה. בבחירות לעירייה באוקטובר 1969 זכתה גח"ל ב־5 מושבים בעירייה, ומאיר מיבר מונה לראשות העירייה, בעוד הופרט משמש כסגנו.

בתקופת כהונתו של הופרט נבנתה התחנה המרכזית של העיר. הוא השיג תרומות לבניית המרכז הרפואי זיו המשרת עד היום את תושבי הצפון. דאג לשיפוץ כיכר המעיין הרדום וסביבתו ובמקום מתקיימים פסטיבלים ואירועים מרכזיים של העיר. קידם את פרויקט מעיין עין א-תינה ששימש כמקור מי השתייה של העיר שאוכלוסייתה גדלה. ודאג שלא יסירו מצפת את הקלות המס על מנת שהעיר תמשיך לצמוח ולהתפתח.

היה לו יחס חם ואוהד לאמנים בעיר העתיקה ורבים מהציירים הפכו לידידיו כמו אן מדלי, משה קסטל, חיה שוורץ, עליזה נהור, משה ציפר ועוד. בעצמו היה צייר חובב.

לאחר פרישתו מהכהונה הציבורית היה יועץ מס.

באוקטובר 1999 נפטר הופרט בבית החולים "זיו" שבצפת ונקבר בבית הקברות בעיר.

## הנצחה
על שמו נקרא רחוב בשכונת קריית שרה בצפת.

## קישורים חיצוניים

## הערות שוליים

קטגוריה:ראשי עיריית צפת
קטגוריה:ישראלים ילידי פולין
קטגוריה:ישראלים שנולדו ב-1916
קטגוריה:ישראלים שנפטרו ב-1999
קטגוריה:יהודים הקבורים בבית הקברות בצפת
סטומטוסוכוס

**סטומטוסוכוס** (שם מדעי: ***Stomatosuchus***) הוא סוג נכחד של דמוי-תנין, שחי בתור הקרטיקון באזור מצרים של ימינו לפני 100 עד 94 מיליון שנה. התנינאי הענקי הגיע לאורך גדול של מעל 10 מטרים. הסוג תואר למדע ב-1925 וכלל מין יחיד - *Stomatosuchus inermis*.

התנינאי הנכחד היה בעל לסת ארוכה וגדולה, אך היו בה רק שיניים חרוטיות קטנות וייתכן שהיה לו גם דלדל מתחת ללסת, בדומה למקור שקנאי. מבנה הלסתות דמה לזה של לגנוסוכוס, וכמותו הם היו חצי משוטחים. ייתכן שמבנה זה עזר לתנין לארוב לדגים קטנים מתחת למים ברגע שהם הגיעו לטווח השגה, הוא סגר בעוצמה את הלסתות על מה שעבר לצידו.

התנינאי התגלה לראשונה בידי משלחת גרמנית-מצרית בראשות החוקר ארנסט שטרומר  וממנה התגלתה רק גולגולת עבה אחת, עליה מבוססים כל המחקרים. עם זאת בעת מלחמת העולם השנייה שרידי התנין היו בתוך מוזיאון מינכן שהופצץ בידי בעלות הברית ב-1944. כיום אין כלל עצמות של תנין גדול זה, אלא רק רמזים על מבנה חייו ושרידי צילומים.

תנין זה כנראה למרות גודלו היה אוכל דגים מתמחה, אולי עם שק מתחת הגרון כמו לשקנאי, אך הוא נכחד לצד פאונה שלמה בצפון אפריקה מאחר לא התאים לחיים באזורים יבשים מדי.

## קישורים חיצוניים

קטגוריה:סטומטוסוכיים
קטגוריה:בעלי חיים שחיו בקרטיקון עליון באפריקה
קטגוריה:מצרים: מאובנים
קטגוריה:מאובני טקסונים שתוארו ב-1925
קרל פון לינדה

**קרל פאול גוטפריד לינדה**, והחל מ-1897 **קרל פון לינדה** (בגרמנית: **Carl von Linde**;  11 ביוני 1842 - 19 בנובמבר 1934), היה מהנדס וממציא גרמני, שהמציא את שיטת הקירור המשמשת במקררים תעשייתיים וביתיים.

## קישורים חיצוניים

* 
* 

קטגוריה:ממציאים גרמנים
קטגוריה:בוגרי המכון הטכנולוגי של ציריך
קטגוריה:חברי האקדמיה למדעים ולאמנויות של גטינגן
קטגוריה:מהנדסים גרמנים
קטגוריה:תעשיינים גרמנים
קטגוריה:מינכן: אישים
קטגוריה:גרמנים שנולדו ב-1842
קטגוריה:גרמנים שנפטרו ב-1934
בריחת שתן ביחסי מין

**דליפה**, בריחת שתן או **אי נקיטת שתן ביחסי מין** (באנגלית: **Coital urinary incontinence** או פשוט **Coital incontinence**; ראשי-תיבות בהתאמה: **CUI** או **CI**) מוגדרת כ"תלונה על בריחה בלתי רצונית של שתן בעת קיום יחסי מין", וזאת על-פי החברה הבינלאומית לאורו-גינקולוגיה (IUGA) והאגודה הבינלאומית לשליטה על סוגרים (ICS) משנת 2010. הפרעה זו משפיעה לרעה על נשים פעילות מינית.

תופעה זו מוכרת גם בביטוי "השפרצה" (Squirting).

## שכיחות
בריחת שתן בעת קיום יחסי מין היא תסמין שכיח, אך שאינו-מדווח על ידי נשים. לעיתים נדירות נשים מדווחות על מצב זה מרצון, וככאלה, נתונים אלו נותרים מוגבלים.

שכיחות התופעה חלוקה בין החוקרים השונים ונעה בין 10–27% מממצאי מחקר אחד לשכיחות גבוהה יותר של עד 60% ו-67%, במחקרים אחרים.

במחקר אחר, שכלל 1,041 נשים, סבלו 53.8% מהנשים סבלו מ-CUI, מהן 8% בזמן החדירה, 35% במהלך קיום יחסי מין, 9% באורגזמה ו-48% במהלך שילוב של כל אלה.

## בלבול עם שפיכה נשית
בריחת שתן ביחס מין עלולה להיחשב בטעות כשפיכה נשית. עם זאת, ישנה סברה הנתמכת בממצאים, שגורסת כי הפרשה רבה של נוזל מהנרתיק בזמן אורגזמה עלולה להתרחש עקב בריחת שתן (CUI) ולא עקב שפיכה נשית של ממש מבלוטות סקין של הנרתיק.

אורגזמה נשית שמתבטאת בהפרשת נוזלים עשויה להופיע בשני אופנים:
* כשפיכה נשית (FE ,Female ejaculation) בכמות קטנה של הפרשות לבנות מבלוטות סקין של הנרתיק (הומולוגיות לבלוטת הערמונית אצל גברים);
* או כהתזה/השפרצה (Squirting) של כמות גדולה יותר של שתן מדולל ומשתנה.

שתי התופעות עשויות להופיע במקביל. השכיחות של שפיכה נשית היא 54%-10%. השכיחות של בריחת שתן (CUI) בהשפרצה היא 0.2-66%, והיא מחולקת לשניים: חדירה ואורגזמה. בריחת שתן בחדירה מתרחשת בתדירות גבוהה יותר ובדרך-כלל נגרמת כתוצאה אי נקיטת שתן במאמץ (SUI ,Stress urinary incontinence). אבחנות אורודינמיות של פעילות יתר של שלפוחית השתן (DOA) ו-SUI נצפות בבריחת שתן אורגזמית.

ההבדל העיקרי בין השניים - שפיכה נשית (FE) ובריחת שתן בקיום יחסי מין (CI) - הוא שהראשונה עשויה להיות תגובה פיזיולוגית תקינה לעוררות מינית, ואילו השנייה עלולה לנבוע ממצב לקוי של שלפוחית השתן. אם כי יש לזכור, כי התופעה היא שכיחה בקרב נשים.

## ראו גם
* שפיכה נשית
* סיכוך נרתיקי

## הערות שוליים

קטגוריה:יחסי מין
קטגוריה:שתן
רוברט מרטינק

**רוברט מרטינק** (בגרמנית: **Robert Martinek**; 2 בפברואר 1889 – 28 ביוני 1944) היה מפקד בכיר בוורמאכט, שפיקד על כוחות במלחמת העולם השנייה.

## ביוגרפיה
### קריירה מוקדמת
מרטינק נולד ב-2 בפברואר 1889 בגראצן, שהשתייכה לאימפריה האוסטרו-הונגרית. בשנת 1914 הוא התגייס לצבא האימפריה האוסטרו-הונגרית, והצטרף לרגימנט ארטילריית השדה ה-8 (קייזר), ולחם עמו במהלך מלחמת העולם הראשונה בחזית הרוסית והאיטלקית.

לאחר המלחמה נשאר מרטינק בצבא אוסטריה, ומילא בו תפקידי פיקוד ומטה. ב-4 בנובמבר 1930 הוא הועלה לדרגת אוברסט לוטננט ומונה למפקד בית הספר לתותחנים, ובשנת 1934 הועלה לדרגת אוברסט. ב-1 באוקטובר 1937 מונה למפקח התותחנים של הכוחות המזוינים האוסטריים, ולאחר האנשלוס הצטרף לוורמאכט.

### מלחמת העולם השנייה
לאחר המערכה בפולין מונה מרטינק למפקד פיקוד הארטילריה ה-7, שהיה חלק מהקורפוס ה-7, ולחם עמו במהלך המערכה על צרפת ומבצע ברברוסה, וב-1 ביוני 1941 הועלה לדרגת גנרל מיור. ב-10 בנובמבר 1941 הוא מונה למפקד הדיוויזיה ה-267, ולחם עמה במהלך הקרב על מוסקבה. ב-1 בדצמבר 1941 הוא הועלה לדרגת גנרל לוטננט, וב-26 בדצמבר הוא קיבל את עיטור צלב האבירים של צלב הברזל. ב-1 בינואר 1942 הוא מונה למפקד הדיוויזיה ההררית ה-7, וב-7 ביוני 1942 מונה למפקד הארטילריה של הארמייה ה-11, והיה אחראי על פעולות הארטילריה במהלך המצור על סבסטופול. ביולי 1942 הוא שוב מונה למפקד הדיוויזיה ההררית ה-7, וב-1 בדצמבר 1942 מונה למפקד קורפוס הפאנצר ה-39. ב-1 בינואר 1943 הועלה לדרגת גנרל חיל התותחנים, וב-21 במרץ 1943 הוענק לו עיטור הצלב הגרמני בזהב. ב-10 בפברואר 1944 הוענק לו תוספת עלי האלון לעיטור צלב האבירים של צלב הברזל. מרטינק פיקד על הקורפוס במהלך מבצע בגרטיון, וב-28 ביוני 1944 נהרג על יד מפקדתו בברזינו במהלך תקיפה אווירית רוסית.

## קישורים חיצוניים
* רוברט מרטינק באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:אנשי צבא אוסטרו-הונגרים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1944